কোবি ব্রায়ান্ট

কোবি বিন ব্রায়ান্ট (, ২৩ আগস্ট ১৯৭৮ - ২৬ জানুয়ারি ২০২০) ছিলেন একজন প্রখ্যাত মার্কিন বাস্কেটবল খেলোয়াড়। তিনি ন্যাশনাল বাস্কেটবল অ্যাসোসিয়েশন (এনবিএ) এর লস অ্যাঞ্জেলেস লেকার্স দলের হয়ে ১৯৯৬ থেকে ২০১৫ সাল পর্যন্ত টানা ২০ বছর খেলেছেন। তিনি স্কুলে থাকাকালীন এনবিএতে যোগ দেন এবং তার খেলোয়াড়ি জীবনে লেকার্সের হয়ে পাঁচবার এনবিএ চ্যাম্পিয়নশিপ জিতেন।
কোবি ব্রায়ান্ট ২০২০ সালের ২৬শে জানুয়ারি যুক্তরাষ্ট্রের ক্যালিফোর্নিয়ার কালাবাসাসের নিকটে একটি হেলিকপ্টার দুর্ঘটনায় নিহত হন। তার ১৩ বছরের কন্যা জিয়ানা ব্রায়ান্ট সহ আরো ৭ জন এ দুর্ঘটনায় মৃত্যুবরণ করে।
ব্রায়ান্ট ১৯৭৮ সালের ২৩শে আগস্ট ফিলাডেলফিয়ায় জন্মগ্রহণ করেন। তার পিতা জো ব্রায়ান্ট ছিলেন সাবেক এনবিএ খেলোয়াড় এবং মাতা পামেলা কক্স ব্রায়ান্ট। তিনি বাস্কেটবল খেলোয়াড় জন "চুবি" কক্সের ভাগ্নে। তার পিতামাতা তার নাম রাখেন কোবি মাংসের নামানুসারে, যা তারা জাপানে একটি রেস্তোরার মেন্যু হিসেবে দেখেছিলেন। তার নামের মধ্যাংশ বিন তার পিতার ডাকনাম "জেলিবিন" থেকে নেওয়া। ব্রায়ান্ট একজন রোমান ক্যাথলিক। তার বয়স যখন ছয় তখন তার পিতা এনবিএ ছেড়ে পেশাদার বাস্কেটবল খেলতে পরিবার নিয়ে ইতালির রিয়েতিতে চলে যান। ব্রায়ান্ট নতুন জীবনে খাপ খাইয়ে নেয় এবং ইতালীয় ভাষা শিখেন। গ্রীষ্মকালে সে বাস্কেটবল গ্রীষ্মকালীন লিগ খেলতে যুক্তরাষ্ট্রে চলে আসত।
ব্রায়ান্ট ২০০০ অলিম্পিকে অংশগ্রহণ করতে অস্বীকৃতি জানান, কারণ তখন তিনি মৌসুমের বিরতিতে বিয়ে করতে যাচ্ছিলেন। এছাড়া তিনি ২০০২ ফিবা বিশ্ব চ্যাম্পিয়নশিপেও না খেলার সিদ্ধান্ত নেন। ২০০৩ সালে ফিবা আমেরিকাস চ্যাম্পিয়নশিপে তাকে নির্বাচন করা হয়, কিন্তু আর্থোস্কোপিক কাঁধ ও হাটুর শল্যচিকিৎসার জন্য তিনি নিজেকে প্রত্যাহার করে নেন। পরের গ্রীষ্মে তার যৌন কেলেঙ্কারির মামলার জন্য অলিম্পিক দল থেকে নিজেকে প্রত্যাহার করে নিতে হয়। লেব্রন জেমস ও তিনি যৌথভাবে প্রথমদিকের দুজন খেলোয়াড়, জেরি কলাঞ্জেলোর ২০০৬ সালের ২০০৬-২০০৮ মার্কিন প্রাথমিক পর্যায় তালিকায় যাদের নাম আসে। যাই হোক, তিনি পুনরায় হাটুর চিকিৎসার জন্য সাইডলাইনে চলে যান এবং ২০০৬ ফিবা বিশ্ব চ্যাম্পিয়নশিপে অংশ নিতে পারেননি।
তথ্যসূত্র:
২০২০ সালের ২৬শে জানুয়ারি প্রশান্ত মহাসাগরীয় মান সময় সকাল ৯:০৬ মিনিটে ক্যালিফোর্নিয়ার অরেঞ্জ কাউন্টির জন ওয়েন বিমানবন্দর থেকে একটি সিকর্স্কি এস-৭৬ হেলিকপ্টার নয়জনকে নিয়ে উড্ডয়ন করে। এতে ছিলেন ব্রায়ান্ট, তার ১৩ বছর বয়সী কন্যা জিয়ানা, ছয়জন পারিবারিক বন্ধু ও একজন পাইলট। ক্যালিফোর্নিয়া সেক্রেটারি অব স্টেট বিজনেজ ডেটাবেজের সূত্র অনুসারে হেলিকপ্টারটি ফিলমোর ভিত্তিক আইল্যান্ড এক্সপ্রেস হোল্ডিং কর্পোরেশনের নামে তালিকাভুক্ত। দলটি থাউজেন্ড ওকসে ব্রায়ান্টের মাম্বা একাডেমিতে একটি বাস্কেটবল খেলায় অংশগ্রহণ করতে যাচ্ছিল।
সকালে হালকা বৃষ্টি ও কুয়াশার জন্য এলএপিডির হেলিকপ্টারগুলি এবং অন্যান্য অধিকাংশ আকাশ যান চলাচল বন্ধ ছিল। ফ্লাইট ট্র্যাকার দেখায় যে লস অ্যাঞ্জেলেস চিড়িয়াখানার আশেপাশে সৃষ্টি বেশ যানজটের কারণে হেলিকপ্টারটি চিড়িয়াখানার উপরে বৃত্তাকারে ঘুরছিল। হেলিকপ্টারটি প্রায় ৮৫০ ফুট উপরে ছয়বার বৃত্তাকারে ঘোরে। সকাল ৯:৩০ মিনিটে পাইলট অ্যারা জোবায়ান বারব্যাংক বিমানবন্দরের নিয়ন্ত্রণ টাওয়ারে যোগাযোগ করে টাওয়ারকে অবস্থা জানান, এবং তাকে বলা হয় তিনি অনেক নিচ দিয়ে উড্ডয়ন করছেন যা রাডারের মাধ্যমে ট্র্যাক করা সম্ভব নয়। এই সময়ে হেলিকপ্টারটি তীব্র কুয়াশার কারণে দক্ষিণে পর্বতের দিকে মোড় নেয়। সকাল ৯:৪০ মিনিটে হেলিকপ্টারটি দ্রুতই ১৬১ নট বেগে ১,২০০ থেকে ২,০০০ ফুট উপরে ওঠে যায়।
সকাল ৯:৪৫ মিনিটে হেলিকপ্টারটি কালাবাসাসে একটি পর্বতের পাশে লস অ্যাঞ্জেলেসের প্রায় ৩০ মাইল উত্তর পশ্চিমে বিধ্বস্ত হয় এবং এতে আগুন ধরে যায়। ব্রায়ান্ট, তার কন্যা ও আরও সাতজন মারা যান। পাশাপাশি আরও প্রায় সোয়া একর ঝোপঝাড়ে আগুন লাগে। ৯:৪৭ মিনিটে সংশ্লিষ্ট কর্তৃপক্ষকে জানানো হয়। লস অ্যাঞ্জেলেস কাউন্টির আগুন নির্বাপক বিভাগ এবং একটি হেলিকপ্টারে করে বেঁচে যাওয়া ব্যক্তিদের জন্য প্যারামেডিক ঘটনাস্থলে পৌঁছায়। ম্যাগনেসিয়ামের উপস্থিতির কারণে আগুন নেভানো কষ্টকর হয়ে পরে, তবে সকাল ১০:৩০ নাগাদ আগুন নেভানো সম্পন্ন হয়। প্রাথমিক প্রতিবেদনে প্রকাশিত হয় যে হেলিকপ্টারটি ভারী কুয়াশার জন্য কালাবাসাসের উপরে পর্বতে সাথে ধাক্কা লেগে বিধ্বস্ত হয়। প্রত্যক্ষদর্শীরা জানান তারা বিধ্বস্ত হওয়ার পূর্বে হেলিকপ্টারের শব্দ শুনতে পেয়েছিল।